སྤྱིར་བཏང་གི་ཐད་སྒྱུར་ཅེས་པའི་དོན་ནི་བསྒྱུར་བྱའི་ནང་དོན་མ་ཡིག་དང་མི་འགལ་བའི་རྨང་གཞིའི་ཐོག་འགྱུར་ཡིག་གི་རྣམ་པ་དང་ཁྱད་ཆོས་མ་ཡིག་དང་འདྲ་མཚུངས་ཡོང་བ་བྱ་རྒྱུར་དམིགས་ནས་མ་ཡིག་གི་ཚིག་གི་གོ་རིམ་དང་རྩོམ་ལུས་ཀྱི་རྣམ་པ་སོགས་ཇི་བཞིན་བསྒྱུར་བའི་སྒྱུར་ཐབས་ཤིག་ཡིནཞེས་བརྗོད་ལ།དཔེར་ནཞི་བདེ་རྒྱ་མཚོའི་དམག་འཁྲུགདངགདོད་མའི་ཚབ་རྟགསསོགས་ལྟ་བུ་མང་དུ་མཆིས།སྤྱིར་ད་སྔའི་བོད་ཀྱི་ལོ་ཙཱའི་དང་དེ་བཞིན་བརྙན་མིང་ལོ་ཙཱའི་གནས་བབས་ལ་གཞིགས་ནས་བསམ་གཞིག་བཏང་ན།ལོ་ཙཱ་བའི་བློ་སྦྱོང་དམའ་བ་སོགས་ཀྱི་དབང་གིས་ཐད་སྒྱུར་ཤུགས་ཆེ་བའི་སྣང་ཚུལ་རྒྱུན་དུ་མཐོང་སླ་བར་མ་ཟད་རང་ཉིད་ལའང་དེ་ལྟའི་སྐྱོན་ཆ་འདུག་པ་མངོན་གསལ་རེད།ཐད་སྒྱུར་ནི་ལོ་ཙཱའི་གནས་སྐབས་དང་བསྟུན་ཏེ་འཚམ་པར་སྤྱད་ན་ནི་ཕུན་སུམ་ཚོགས་པའི་རྒྱུ་རུ་འགྱུར་བ་ལས།ཡོད་ཚད་ཐད་སྒྱུར་དུ་སྤེལ་ན་ནི་ཀློག་མཁན་གྱི་གོ་བ་ཡང་དག་ཏུ་ལེན་པའི་གེགས་སུ་འགྱུར་ངེས་པས།བདག་གཞན་ཀུན་ནས་ཐད་སྒྱུར་མ་ནོར་བ་བྱ་རྒྱུའང་གལ་ཆེ་བར་འདོད།